Շոգին արված միակ զիջումն էր նստարանին դրված ֆեսը, քանդված փողկապը և արձակված փողկապը։ Մնացած մանրամասների հարցում նա հարազատ էր մնացել մայրաքաղաքից եկած բարձրաստիճան պաշտոնյայի իր կերպարին` սև կոստյում, որի բաճկոնը կոճկած չէր, իսկ տակից երևում էր նույն գույնի բաճկոնակը` ժամացույցի ոսկեզօծ շղթայով։ Նրա հագուստը փոշուց գորշ էր թվում ։ Ամեն ինչ գորշ էր` ձեռքերը, կոշիկները, կառքը, ձիերը, նույնիսկ շրջապատող բնությունն էր գորշ։ Նրա ճաղատ գլուխը քրտնել էր, և քրտինքը հոսելով նրա կլորի այտերվ, լցվում էր ծոցը։ Նա ստիպված էր եղել գրպանը դնել իր պենսնեն, որը վայր էր սահում նրա խոնավ քթից։